《怀思复钱先生》
明代·顾禄

每忆钱夫子，才名世少同。
赋传罗刹盛，诗拟拾遗工。
儒术翻多误，官资惜未崇。
空令虞学士，期荐玉堂中。

作者简介：明松江府华亭人，初名天禄，字谨中。洪武中以太学生除太常典簿，迁蜀王府教授。善书，行楷学苏轼而尤工于分隶。善杂画，喜钩勒竹石。能诗，太祖曾命尽进其所作，故有集名《经进集》。